Hrvatski sabor
20150618

Poštovani gospodine predsjedniče, kolege zastupnici pitanje svih budućih pitanja, vrlo brzo, slažem se i sa prethodnicom u RH moglo bi postati pitanje hrvatske demografije. Točno je ili vjerojatno je točno da u zadnjih 10 godina odselilo se iz Hrvatske 118 502 hrvatska državljana, a da se uselilo 128 716 građana. Međutim, zašto ne uspoređivati podatke recimo zadnjih 5 godina. Znači, zašto ne uspoređivati podatke od kada je kriza počela, iako se ja slažem da zapravo Hrvatska nikada iz krize nije ni izašla, odnosno zašto ne uspoređivati podatke otkada je Hrvatska ušla u EU a bilo je to 1.07.2013. godine. Jednako tako mislim da je loše što je Hrvatska, pod navodnicima "loše", što je Hrvatska isušila demografski potencijal BiH. Kada gledamo zadnjih 5 godina od 2009.u svijet se iselio 81 tisuća građana Hrvatske a uselilo se 52 tisuće. Znači 30 tisuća ljudi se više iselilo no što se uselilo. Predviđa se ili Europa predviđa da će u 7 godina iz Hrvatske otići 200 tisuća ljudi.